Το Νησί των Κουρσάρων

Το Νησί των Κουρσάρων (αγγλικά: Cutthroat Island) είναι αμερικανική περιπετειώδης ταινία παραγωγής 1995. Πρωταγωνιστούν οι Τζίνα Ντέιβις, Μάθιου Μοντίν, Φρανκ Λάντζελα, Μάουρι Τσέικιν και Πάτρικ Μάλαχαϊντ και την ταινία σκηνοθέτησε ο τότε σύζυγος της Ντέιβις, Ρένι Χάρλιν.

Η ταινία καταλαμβάνει την πρώτη θέση στο Βιβλίο Ρεκόρ Γκίνες ως η μεγαλύτερη εισπρακτική αποτυχία όλων των εποχών που οδήγησε στη χρεοκοπία της Carolco Pictures. Το Νησί των Κουρσάρων ήταν η τελευταία ταινία που χρηματοδότησε η εταιρία παραγωγής πριν κλείσει.

Πλοκή 
Η γυναίκα πειρατής Μόργκαν Άνταμς και ο μορφωμένος σκλάβος της Γουίλιαμ Σο, προσπαθούν να πάρουν στην κατοχή τους τα τρία κομμάτια ενός χάρτη θησαυρού. Ο θησαυρός είναι κρυμμένος στο μυστηριώδες Νησί του Μαχαιροβγάλτη. Ωστόσο, το τρίτο κομμάτι, το έχει ο κακός θείος της Μόργκαν, Ντάγκλας "Ντογκ Μπράουν" Άνταμς, ο οποίος σκότωσε τον πατέρα της και αδερφό του Χένρι "Μαύρος Χάρι" Άνταμς μαζί με τους άλλους θείους της Ρίτσαρντ και Μόρντεκαϊ "Φίνγκερς" Άνταμς. Το πλήρωμα της Μόργκαν είναι δύσπιστο ως προς τις ηγετικές της ικανότητες και έτσι θα πρέπει να ολοκληρώσει την αναζήτηση του θησαυρού πριν κάνουν ανταρσία εναντίον της. Το όλο εγχείρημα γίνεται ακόμα πιο δύσκολο με τις προσπάθειες του Βασιλικού Ναυτικού της Τζαμάικα και του Κυβερνήτη Έινσλι να τερματίσουν την πειρατεία. Η Μόργκαν μαζί με το πλοίο της, Μόρνινγκ Σταρ, ξεκινά το ταξίδι για το Νησί του Μαχαιροβγάλτη.

Ηθοποιοί και Χαρακτήρες
 Τζίνα Ντέιβις στο ρόλο της Μόργκαν Άνταμς
 Μάθιου Μοντίν στο ρόλο του Γουίλιαμ Σο
 Φρανκ Λάντζελα στο ρόλο του Ντάγκλας "Ντογκ Μπράουν" Άνταμς
 Μάουρι Τσέικιν στο ρόλο του Τζον Ριντ
 Πάτρικ Μάλαχαϊντ στο ρόλο του Έινσλι
 Σταν Σο στο ρόλο του Κυρίου Γκλάσπουλ
 Ρεξ Λιν στο ρόλο του Κυρίου Μπλερ
 Χάρις Γιούλιν στο ρόλο του Χένρι "Μαύρος Χάρι" Άνταμς
 Κρις Μάστερσον στο ρόλο του Μπόουεν

Παραγωγή
Ο Μάριο Κασάρ αποφάσισε να αρχίσει την παραγωγή, κατασκευάζοντας τα σκηνικά και άλλες λογιστικές λεπτομέρειες στη Μάλτα πριν το πρώτο προσχέδιο του σεναρίου είναι ακόμα έτοιμο. Επίσης πούλησε τα ξένα δικαιώματα διανομής πριν ολοκληρωθεί το σενάριο. Ο Ρένι Χάρλιν ήταν τόσο απασχολημένος στο να βρει άνδρα πρωταγωνιστή και η κατασκευή των σκηνικών και η ολοκλήρωση του σεναρίου έγιναν χωρίς την επίβλεψή του. Το αποτέλεσμα δεν άρεσε καθόλου στον Χάρλιν όταν τα γυρίσματα επρόκειτο να ξεκινήσουν και έδωσε εντολή να γίνει μια τεράστια και ακριβή ανακατασκευή των σκηνικών και να ξαναγραφτεί το σενάριο.

Κάστινγκ
Ο Μάικλ Ντάγκλας είχει αρχικά συμφωνήσει να συμμετάσχει στην ταινία, υποδυόμενος τον Γουίλιαμ Σο υπό δύο όρους: τα γυρίσματα θα έπρεπε να ξεκινήσουν αμέσως γιατί ήταν διαθέσιμος για περιορισμένο χρονικό διάστημα και ο χαρακτήρας του να έχει τον ίδιο χρόνο στην οθόνη με τη Τζίνα Ντέιβις. Ο Ντάγκλας τελικά αποχώρησε ισχυριζόμενος την επέκταση του ρόλου της Ντέιβις εις βάρος του δικού του χαρακτήρα. Η Ντέιβις ήθελε κι αυτή να αποχωρήσει μετά την απόρριψη του Ντάγκλας, αλλά ήταν δεσμευμένη με συμβόλαιο να ολοκληρώσει την ταινία. Άλλοι υποψήφιοι για το ρόλο του Σο ήταν οι Τομ Κρουζ, Κιάνου Ριβς, Ντάνιελ Ντέι Λιούις, Τζεφ Μπρίτζες, Μάικλ Κίτον, Τσάρλι Σιν, Λίαμ Νίσον και Τιμ Ρόμπινς.

Αντίκτυπος
Όταν είχε ξεκινήσει η παραγωγή της ταινίας, οι μεγάλες δόξες των πειρατικών ταινιών είχαν περάσει. Και ενώ ακόμα γυρίζονταν ταινίες με θέμα τους πειρατές, ποτέ μέχρι τότε δεν κατάφεραν να κυριαρχήσουν στο box office. Έτσι, με αφορμή Το Νησί των Κουρσάρων, γρήγορα άρχισε να γίνεται λόγος για την επιστροφή της Χρυσής Εποχής του Χόλυγουντ καθώς πληρούσε όλες τις προδιαγραφές. Μεγάλο προϋπολογισμό και σταρ πρώτου μεγέθους. Η Τζίνα Ντέιβις - σταδιακά ανερχόμενη, προωθούνταν ως η επόμενη σούπερ σταρ του Χόλιγουντ, ως μία ηθοποιό που μπορούσε να προοδεύσει τόσο σε δραματικούς ρόλους όσο και σε ρόλους δράσης. Με συνολικό κόστος 115 εκατομμύρια δολάρια και συνολικές εισπράξεις 18,5 εκατομμύρια δολάρια παγκοσμίως, Το Νησί των Κουρσάρων φιγουράρει μέχρι και σήμερα στην πρώτη θέση του Βιβλίου Ρεκόρ Γκίνες ως η μεγαλύτερη εισπρακτική αποτυχία όλων των εποχών. Η ταινία αποτέλεσε τον σημαντικότερο παράγοντα χρεοκοπίας της Carolco Pictures που τη χρηματοδότησε, η οποία έκλεισε έξι εβδομάδες πριν η ταινία κυκλοφορήσει στις αίθουσες.

Η αποτυχία της ταινίας οδήγησε επίσης στη μείωση έως και την εξάλειψη παραγωγής πειρατικών ταινιών μέχρι την αναβίωσή τους το 2003 με την ταινία της Disney Οι Πειρατές της Καραϊβικής: Η Κατάρα του Μαύρου Μαργαριταριού (Pirates of the Caribbean: The Curse of the Black Pearl).

Box Office 
 Προϋπολογισμός: 115.000.000 δολάρια
 Θέση ανοίγματος: 11η
 Πρεμιέρα (άνοιγμα τριημέρου): 2.300.000 δολάρια
 Εισπράξεις στην Αμερική: 10.000.000 δολάρια
 Παγκόσμιες εισπράξεις: 18.500.000.000 δολάρια

Soundtrack

Το soundtrack της ταινίας συνέθεσε ο Τζον Ντέμπνεϊ. Η μουσική αποδόθηκε από τη Συμφωνική Ορχήστρα του Λονδίνου και διεξήχθη από τον Ντέιβιντ Σνελ. Αν και η ταινία ήταν εμπορικά καταστροφική, η μουσική επαινέθηκε για το στυλ, που θύμιζε τη Χρυσή Εποχή του Χόλυγουντ. Θεωρείται ως μια από τις καλύτερες δουλειές του Τζον Ντέμπνεϊ, μαζί με το soundtrack της ταινίας Τα Πάθη του Χριστού (The Passion of the Christ, 2004). Το soundtrack χρησιμοποιεί παραδοσιακή ενορχήστρωση υποστηριζόμενη με χορωδία, μια πρακτική που ο Ντέμπνεϊ θεώρησε απαραίτητη για να αποφύγει να χαρακτηριστεί ο ήχος "πάρα πολύ ντεμοντέ". Συγκεκριμένα αρκετοί κριτικοί θεωρούν το soundtrack ως ένα από τα καλύτερα αυτού του είδους, σε αντίθεση με τη μουσική των ταινιών Οι Πειρατές της Καραϊβικής, η οποία βασίστηκε σε μεγάλο βαθμό σε συνθεσάιζερ και σύγχρονες συμβάσεις σκορ δράσης.

Track listing
"Main Title : Morgan's Ride"   	
"Carriage Chase"   	
"The Language of Romance"   	
"Setting Sail"   	
"To the Bottom of the Sea"   	
"Morgan Takes the Ship"   	
"The Funeral"   	
"The Rescue"   	
"Discovery of the Treasure"   	
"The Big Jump"   	
"The Storm Begins"   	
"Morgan Captured/Sword Fight"   	
"Shaw Steals the Map"   	
"Escape from Mordechai's"   	
"Charting the Course"   	
"First Kiss"   	
"The Battle"   	
"Dawg's Demise/The Triumph"   	
"It's Only Gold/End Credits"

Παραπομπές

Εξωτερικοί Σύνδεσμοι 
 Το Νησί των Κουρσάρων στο IMDb

Αμερικανικές ταινίες
Ταινίες του 1995
Αμερικανικές κωμικές ταινίες δράσης
Ιταλικές ταινίες
Γαλλικές ταινίες
Γερμανικές ταινίες
Αγγλόφωνες ταινίες
Ταινίες με θέμα τη γυναίκα
Γερμανικές ταινίες δράσης
Ταινίες παραγωγής StudioCanal
Γαλλικές αισθηματικές κωμικές ταινίες
Ταινίες γυρισμένες στη Μάλτα
Αμερικανικές περιπετειώδεις ταινίες
Ιταλικές αισθηματικές ταινίες
Ταινίες γυρισμένες στην Ταϊλάνδη
Ταινίες γυρισμένες στην Αγγλία
Πειρατικές ταινίες